Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (17. lokakuuta 2018 annetun komission delegoidun asetuksen (EU) 2019/33 17 artiklan 2 ja 3 kohta)

(2020/C 227/13)

Tämä tiedonanto julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOKSEN TIEDOKSI ANTAMINEN

”CAMPO DE PDO-ES-A0180-AM02

Tiedonannon päivämäärä: 22.4.2020

BORJA”

HYVÄKSYTYN MUUTOKSEN KUVAUS JA PERUSTELUT

Jäljempänä kuvatut ja perustellut muutokset katsotaan vakiomuutoksiksi, koska ne eivät vaikuta suojellun alkuperänimityksen nimeen eikä niillä muuteta, poisteta tai lisätä viinin tuoteluokkaa. Niillä ei myöskään poisteta yhteyttä, eivätkä ne johda tuotetta koskeviin markkinointirajoituksiin.

1. Viininvalmistusta koskevien rajoitusten poistaminen

Tämä muutos koskee tuote-eritelmän kohtaa 3 erityisistä viljelykäytännöistä ja rajoituksista sekä yhtenäisen asiakirjan kohtaa 4.a, Viininvalmistusmenetelmät: Olennaiset viininvalmistusmenetelmät.

Erityisten viininvalmistusmenetelmien rajoittaminen eli sellaisten tekniikoiden kieltäminen, joihin liittyy viinirypäleiden esikuumennus tai rypälemehujen tai viinien kuumennus poistamatta puristejäännöstä väriaineen uuttamiseksi, on poistettu.

Värin uuttaminen rypälemehuista tai viineistä on tekniikka, joka herättää tällä hetkellä paljon kiinnostusta punaviinin valmistuksen alalla. Tämä tekniikka lisää huomattavasti viinien hedelmäpitoisuutta sekä kuvailijan haju- ja makuaistimuksia, kun hän arvioi viinien hedelmäisyyttä.

Tällä hetkellä kyseisessä tekniikassa varmistetaan sadon eheyden täydellinen kunnioittaminen. Se uuttaa kaikki fenoliyhdisteet nopeasti ja selektiivisesti ja vähentää huomattavasti pyratsiinipitoisuutta (vihreys) ja geosmiinipitoisuutta (epäpuhtaudet), mikä parantaa laatua. Lisäksi siinä poistetaan haitalliset entsyymit (esimerkiksi lakkaasi ja polyfenolioksidaasi), ja tuloksena saadaan viinejä, jotka ovat terveellisempiä, kestävämpiä, ja ryhdikkäämpiä sekä pehmeämpiä ja aromaattisempia.

Talouden näkökulmasta kyseinen tekniikka johtaa työkustannusten huomattavaan vähenemiseen viinin valmistusvaiheessa ja tankkien optimaaliseen käyttöön, mikä tuottaa huomattavia energiasäästöjä.

Näin ollen sadon tai rypälemehun kuumennustekniikan käyttö hyödyntäen asiaankuuluvia teknisiä parannuksia tuottaa erittäin luotettavia viinejä, millä parannetaan huomattavasti lopputuotteen laatua.

2. Maantieteellisen alueen rajaamista koskevan kohdan sanamuodon muuttaminen

Muutos koskee tuote-eritelmän kohtaa 4, Maantieteellisen alueen rajaaminen, ja yhtenäisen asiakirjan kohtaa 5, Rajattu alue.

Kohtaa täydennetään nimeämällä se maakunta ja itsehallintoalue, missä suojatun alkuperänimityksen maantieteellinen alue sijaitsee. Lisäksi maaperään viittaava sana ”soveltuva” on poistettu, koska maantieteellisen alueen luokituksessa ei määritellä maaperän soveltuvuutta viininviljelyyn.

3. Enimmäistuotosta koskeva muutos

Tämä muutos koskee tuote-eritelmän kohtaa 5, Enimmäistuotokset, sekä yhtenäisen asiakirjan kohtaa 4 b, Viininvalmistusmenetelmät: Enimmäistuotokset.

Sallittu rypäleiden enimmäistuotos hehtaaria kohti on nostettu 8 000 kilogrammaan punaisten rypälelajikkeiden osalta ja 10 000 kilogrammaan valkoisten rypälelajikkeiden osalta.

Lisäksi viinin enimmäistuotos hehtaaria kohti on asetettu 56 hehtolitraan punaisista rypälelajikkeista valmistettujen viinien osalta ja 70 hehtolitraan valkoisista rypälelajikkeista valmistettujen viinien osalta ottaen huomioon suojatun alkuperänimityksen tuote-eritelmässä esitetyt enimmäistuotokset.

Tätä muutosta tukee Zaragozan yliopistoon kuuluvan Huescan polyteknisen korkeakoulun (Escuela Politécnica Superior de Huesca) heinäkuussa 2018 laatima raportti, joka koskee suojatun alkuperänimityksen ”Campo de Borja” tuote-eritelmän muuttamista.

Huolimatta olemassa olevasta yhteydestä maantieteelliseen alueeseen inhimilliset tekijät ja luonto huomioon ottaen, kuten tuote-eritelmässä kuvataan, muutokset ilmastossa ja tuotantotekniikoissa ovat johtaneet merkittäviin muutoksiin, jotka oikeuttavat yksikkötuotosten kasvattamiseen sen vaikuttamatta suojatun tuotteen perusominaisuuksiin tai muuttamatta niitä, mukaan luettuina seuraavat:

1. Viinitarhojen kastellun alan kasvattaminen ja erilaisten uudelleenjärjestelysuunnitelmien toteuttaminen Viinitarhojen kasteltu ala kasvoi 34,3 prosentista 45,7 prosenttiin vuosina 2000–2016. Suojatun alkuperänimityksen alueella toteutetut viinitarhojen uudelleenjärjestelysuunnitelmat ovat aiheuttaneet muutoksen viiniköynnöksen muotoilujärjestelmissä maljamaisesta muotoilusta säleikköön – lähinnä kaksirunkoisena – mikä mahdollistaa merkittävän parannuksen viljelyn koneistuksessa ja tekee leikkaamisesta ja tuholaisten hävittämisestä entistä helpompaa. Kumpikin tekijä tarkoittaa sitä, että viinitarhoissa on siirrytty yhdestä kastelusta vuodessa, yleensä talvitauon aikana, paikalliseen tihkukasteluun. Se johtaa tehokkaaseen vedenkäyttöön ja tarpeisiin perustuvaan säännöstelyyn käytännössä kypsymisvaiheen alkuun asti niin, että rypäleet kypsyvät altistumatta stressaaville olosuhteille. Kaikki tämä vaikuttaa tuotettujen rypäleiden määrään istutustiheyden kasvun, terttujen paremman ilmastumisen ja lehvistön käsittelyn helppouden kautta, mikä vuorostaan auttaa saavuttamaan riittävän kypsyyden. Tämä tarkoittaa sitä, että tuotosten kasvu soveltuvan teknologian avulla sopii yhteen rypäleiden korkean laadun kanssa.

2. Parannukset kasvien terveydessä ja ravitsemuksessa sekä tuholaisten ja tautien torjunnassa Nykyään lähes koko suojatun alkuperänimityksen maantieteellinen alue on suojeltu rypäletarhakääriäistä (lobesia botrana) vastaan käyttäen suvullista sekaannusta koskevia tekniikoita, mikä on edistänyt satojen kasvua ja parantanut samalla laatua estämällä ongelmia, joita mädäntyminen aiheuttaa myöhäissadoissa. Lisäksi kenttä- ja viiniteknikkojen korkeatasoinen koulutus on johtanut ravinteiden käytön parempaan hallintaan ja lajikekohtaisten lannoitussuunnitelmien mukauttamiseen maaperän tai lehtiruodin analyysitekniikkojen avulla sekä tehokkaampien ja asianmukaisempien tekniikoiden käyttöön tuholaisten ja tautien torjunnassa.

3. Valikoitujen lajikkeiden perusrunkojen tai kloonien käyttö Kloonit, joita oli käytetty aikaisemmin, on korvattu asteittain istuttamalla uusia klooneja, jotka ovat tyypillisesti tuottoisampia ja joiden kukat eivät varise niin herkästi, mikä edistää tuotannon vakautta. Tämä koskee erityisesti Grenachea, joka on ”Campo de Borjan” päälajike.

4. Viljelmien rajaaminen kullakin palstalla Tällä hetkellä viinitilarekisteriin kirjattujen palstojen pinta-ala perustuu mittausjärjestelmään, jossa käytetään viljelylohkojen tunnistamisjärjestelmän viitetietoja, mikä tarkoittaa sitä, että viinitarhojen pinta-alat on rajattu tiukasti viljeltävänä olevan pinta-alan mukaan jättäen huomiotta reunat ja kujat, joilla esimerkiksi koneita liikutellaan ja jotka ennen laskettiin mukaan viininviljelyalaan. Tämän järjestelmän käyttö on supistanut suojatun alkuperänimityksen viinitarhojen pinta-alaa huomattavasti eli noin 1 500 hehtaaria verrattuna kauteen 2009–2016, mikä nostaa suoraan tuotosta pinta-alayksikköä kohti (alan ollessa hieman pienempi).

4. Uusien lajikkeiden lisääminen

Muutos vaikuttaa tuote-eritelmän kohtaan 6, Rypälelajike tai -lajikkeet, joista viini valmistetaan. Se ei vaikuta yhtenäiseen asiakirjaan, koska uudet lajikkeet on luokiteltu toissijaisiksi.

Suojatulla alkuperänimityksellä ”Campo de Borja” suojattujen viinien valmistukseen on lisätty kolme lajiketta: Caladoc ja Marselan, kumpikin punaisia rypälelajikkeita, sekä Viognier, valkoinen rypälelajike.

Tätä muutosta tukee raportti, joka koskee valkoisen rypälelajikkeen Viognierin ja punaisten rypälelajikkeiden Caladocin ja Marselanin lisäämistä suojatun alkuperänimityksen ”Campo de Borja” tuote-eritelmään ja jonka on laatinut Aragonian hallituksen maaseudun ja kestävästä kehityksestä vastaavan osaston enologinen yksikkö kesäkuussa 2018. Raportin päätelmät, jotka perustuvat tutkimuksiin ja kokeisiin, joita kullakin lajikkeella on tehty maantieteellisellä alueella, osoittavat, että ne soveltuvat alueelle ottaen huomioon agronomiset ominaisuudet sekä viinien analyyttiset ja aistinvaraiset ominaisuudet.

On todettu, että erityisesti tuotoksen osalta Caladocin tuotanto soveltuu alueelle hyvin. Viljelyssä ei ole havaittu ongelmia eikä myöskään kohonnutta alttiutta sienitaudeille verrattuna käytettyyn vertailulajikkeeseen (punainen Grenache). Sillä on suurempi vastustuskyky härmää vastaan, ja sen sadonkorjuu tapahtuu kymmenen päivää aikaisemmin kuin punaisen Grenachen.

Tästä lajikkeesta tehdyillä viineillä on samankaltaisia analyyttisiä ja aromaattisia ominaisuuksia kuin Grenachesta valmistetuilla viineillä, ja niillä on suuri fenolinen potentiaali, mikä johtaa värin ja polyfenoleiden lisääntymiseen ja edistää erityisesti kypsymisprosessia tynnyreissä ja tekee siitä Grenachea täydentävän lajikkeen.

Marselan on punainen rypälelajike, joka sopeutuu täydellisesti suojatun alkuperänimityksen ”Campo de Borja” maaperä- ja ilmasto-olosuhteisiin, mikä on osoitettu tehdyissä kokeissa. Sen kypsyys ja sadonkorjuu vastaavat punaista Grenachea, ja sen katsotaan täydentävän tätä suurella fenolikapasiteetillaan, jopa enemmän kuin Caladoc-lajike. Sen aistinvaraiset ominaisuudet ovat Cabernet Sauvignon -viinien ja punaisesta Grenachesta valmistettujen viinien välillä.

Valkoisella Viognier-rypälelajikkeella tehdyt kokeet osoittavat, ettei sen viljelyyn liity ongelmia suojatun alkuperänimityksen maantieteellisellä alueella. Viineillä on vastaavia analyyttisiä ominaisuuksia kuin Verdejo- ja Sauvignon Blanc -lajikkeista valmistetuilla viineillä, jotka kumpikin sisältyvät suojatun alkuperänimityksen tuote-eritelmään. Kun tarkastellaan viinien tuoksu- ja makuprofiilia, niissä on voimakkaita kukkaisia ja hedelmäisiä tuoksuja, jotka tuntuvat vielä voimakkaampina maussa.

5. Lisätietoja maantieteellisen alueen ja tuotteen ominaisuuksien välisestä syy-seuraussuhteesta

Muutos koskee tuote-eritelmän kohtaa 7, Yhteys maantieteelliseen alueeseen, ja yhtenäisen asiakirjan kohtaa 7, Yhteyksien kuvaus.

On määritelty joitakin luontoon liittyviä ja inhimillisiä tekijöitä, jotka määrittävät tuotteen yhteyden maantieteelliseen alueeseen, eli on selitetty, ettei ole epäilystäkään siitä, että historiallinen perinne on aina ollut olemassa ja että se koskee punaviinin valmistuksen lisäksi myös väkevien viinien ja laatukuohuviinien valmistusta. Tekstiin on lisätty myös joitakin alueen viininviljelyyn liittyviä yksityiskohtia.

Lisäksi maantieteellisen alueen ja tuotteen ominaisuuksien välistä syy-seuraussuhdetta on laajennettu niin, että se sisältää kuvauksen kustakin suojatussa alkuperänimityksessä ”Campo de Borja” mainitusta viinialan tuoteluokasta (viini, väkevä viini ja laatukuohuviini).

6. Muutos merkintöjä koskeviin vaatimuksiin

Muutos koskee tuote-eritelmän kohtaa 8 b v, Sovellettavat vaatimukset: Lisävaatimukset: Merkinnät.

Teollisoikeuksia ja tavaramerkkejä koskevan lainsäädännön ja oikeuskäytännön mukaisesti ja ottaen huomioon markkinoiden yhtenäisyyttä koskevat periaatteet ainoa lisävaatimus, joka suojattuun alkuperänimitykseen rekisteröityneille viininvalmistamoille asetetaan, on velvollisuus ilmoittaa kaupallisissa etiketeissä tiedot, joista niiden markkinoille saattamat viinit tunnistetaan, niin että sääntelyneuvosto voi sisällyttää ne etikettirekisteriin, jolloin neuvoston ei tarvitse hyväksyä niitä.

7. Lainsäädäntöviittausten päivitys

Tuote-eritelmässä olevia viittauksia EU:n asetuksiin, kansainväliseen standardiin UNE-EN ISO/IEC 17065:2012 ja Aragonian itsehallintoalueen suojattua alkuperänimitystä ”Campo de Borja” koskevaan asetukseen on päivitetty.

YHTENÄINEN ASIAKIRJA

1. Tuotteen nimi

Campo de Borja

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

4. Viini(e)n kuvaus

Valko- ja roseeviinit

Valkoviini:

Ulkonäkö: kristallinkirkas, vihertävänkeltainen.

Tuoksu: kukkainen, hedelmäinen, voimakas.

Maku: raikas, hapokas.

Roseeviini:

Ulkonäkö: kristallinkirkas, (voimakkaan) vaaleanpunainen.

Tuoksu: hedelmäinen, kukkainen.

Maku: raikas, hapokas, hedelmäinen.

* Rikkidioksidipitoisuus enintään: 250 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/litra) 200

Punaviinit

Ulkonäkö: kristallinkirkas, (kirsikan) punainen

Tuoksu: hedelmäinen, kypsä, kukkainen.

Maku: pitkä, miellyttävä, ryhdikäs, mehevä, runsas.

* Rikkidioksidipitoisuus enintään: 200 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra) 150

Laatukuohuviini

Ulkonäkö: kristallinkirkas, keltainen.

Tuoksu: hedelmäinen, kukkainen.

Maku: hapokas, tasapainoinen, raikas.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (mg/litra) 160

Luontaisesti makeat viinit

Ulkonäkö: cuvéesta riippuen (valko-, rosee- ja punaviineissä) on vihreän, violetin ja punaisen vivahteita.

Tuoksu: cuvéen tuoksusta poikkeamatta puhtaat tuoksut, voimakkaampina.

Maku: voimakas, miellyttävä kitalaessa, ja siinä on tiettyä makeutta, mikä on tyypillistä sen sokeripitoisuudelle, sekä kandeerattujen tai kuivattujen hedelmien vivahteita.

* Rikkidioksidipitoisuus valkoviineissä enintään 200 mg/l ja punaviineissä enintään 150 mg/l, jos sokeripitoisuus on < 5 g/l.

* Rikkidioksidipitoisuus valkoviineissä enintään 250 mg/l ja punaviineissä enintään 200 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 13 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra)

Myöhäissadon viinit

Ulkonäkö: cuvéesta riippuen (valko-, rosee- ja punaviineissä) on vihreän, violetin ja punaisen vivahteita.

Tuoksu: cuvéen tuoksusta poikkeamatta puhtaat tuoksut, voimakkaampina.

Maku: voimakas, miellyttävä kitalaessa, ja siinä on tiettyä makeutta, mikä on tyypillistä sen sokeripitoisuudelle, sekä kandeerattujen tai kuivattujen hedelmien vivahteita.

* Rikkidioksidipitoisuus valkoviineissä enintään 200 mg/l ja punaviineissä enintään 150 mg/l, jos sokeripitoisuus on < 5 g/l.

* Rikkidioksidipitoisuus valkoviineissä enintään 250 mg/l ja punaviineissä enintään 200 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 13 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra)

Väkevä viini

Ulkonäkö: cuvéesta riippuen (valko-, rosee- ja punaviineissä) on vihreän, violetin ja punaisen vivahteita.

Tuoksu: cuvéen tuoksusta poikkeamatta puhtaat tuoksut, voimakkaampina.

Maku: voimakas, miellyttävä kitalaessa, ja siinä on tiettyä makeutta, mikä on tyypillistä sen sokeripitoisuudelle, sekä kandeerattujen tai kuivattujen hedelmien vivahteita.

* 200 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Erityiset viininvalmistusmenetelmät

Viljelykäytäntö

Istutustiheys on vähintään 1 500 köynnöstä hehtaaria kohti ja enintään 4 000 köynnöstä hehtaaria kohti jaettuna tasaisesti koko viininviljelyalalle.

Erityiset viininvalmistusmenetelmät

Kun sato on korjattu, terveet rypäleet, jotka ovat tarpeeksi kypsiä ja joiden sokeripitoisuus on vähintään 170 g litrassa rypälemehua, käytetään yksinomaan suojattujen viinien tuotantoon. Epätäydelliset rypäleet laitetaan sivuun.

On käytettävä riittävää painetta rypälemehun tai viinin puristamiseksi ja erotettava siitä puristejäännös, niin että tuotos 100 kilogrammasta rypäleitä on enintään 70 litraa viiniä.

b. Enimmäistuotokset

Punaiset rypälelajikkeet

8 000 kilogrammaa rypäleitä hehtaaria kohti

Punaiset rypälelajikkeet

56 hehtolitraa hehtaaria kohti

Valkoiset rypälelajikkeet

10 000 kilogrammaa rypäleitä hehtaaria kohti

Valkoiset rypälelajikkeet

70 hehtolitraa hehtaaria kohti

6. Rajattu maantieteellinen alue

Suojatun alkuperänimityksen ”Campo de Borja” maantieteellinen alue koostuu maa-alueista, jotka sijaitsevat Zaragozan maakunnassa Aragonian itsehallintoalueella: Agón, Ainzón, Alberite, Albeta, Ambel, Bisimbre, Borja, Bulbuente, Bureta, El Buste, Fuendejalón, Magallón, Maleján, Pozuelo de Aragón, Tabuenca ja Vera de Moncayo sekä Mallénin kunnan katasterin monikulmiot 4, 5, 6, 7, 8, 9, 10 ja 11 ja Fréscanon kunnan katasterin monikulmiot 1, 2, 3, 4, 5, 6, 7, 8, 9, 10, 11, 12, 13, 14 ja 19.

7. Pääasiallinen rypälelajike / pääasialliset rypälelajikkeet

CHARDONNAY

GARNACHA BLANCA

GARNACHA TINTA

GARNACHA TINTORERA

MACABEO – VIURA

MAZUELA

MOSCATEL DE ALEJANDRÍA

MOSCATEL DE GRANO MENUDO – MOSCATEL MORISCO

SYRAH

TEMPRANILLO

VERDEJO

8. Yhteyden/yhteyksien kuvaus

VIINI

Yhteys maantieteelliseen alueeseen perustuu historialliseen perinteeseen, joka on alkanut ennen vuotta 1203. Veruelan luostarin vaikutus viiniköynnöksen kehitykseen on ollut merkittävä. Se ylläpiti, kehitti ja vahvisti viininviljelyä, joka jatkuu vielä nykyään. Vähäinen sademäärä, Cierzo-tuuli ja lämpötilan äkilliset vaihtelut vaikuttavat viinien aistinvaraisiin ominaisuuksiin. Cierzo-tuuli aiheuttaa voimakasta haihtumista, joka rajoittaa maaperän kosteutta ja aiheuttaa jatkuvan vesistressin, joka heikentää viiniköynnöksiä. Tämän seurauksena fenolien kypsyminen on erittäin hidasta, mikä lisää aromeja ja voimakkaita värisävyjä viineissä.

VÄKEVÄ VIINI

Suojatulla alkuperänimityksellä ”Campo de Borja” varustetut perinteiset väkevät viinit juontavat juurensa vuosisatojen takaa. Alueen maantieteelliset ja ilmasto-olosuhteet johtavat erittäin korkeaan kypsyysasteeseen ja tuottavat yhdessä viinitarhojen vähäisen tuotannon ja myöhäisen sadonkorjuun kanssa tunnusomaisen luonteen, josta erottuu erittäin kypsien tai jopa ylikypsien hedelmien tuoksuja, jotka ovat erittäin asianmukaisia ominaisuuksia väkeville viineille.

LAATUKUOHUVIINI

Alueen luonnollinen maaperä, ilmasto ja viininvalmistuksen osatekijät vaikuttavat laatukuohuviineihin ja antavat näille niiden erityiset näkyvät, haistettavat ja maistettavat ominaisuudet. Koska kuohuviinit valmistetaan perinteisellä menetelmällä, ne ovat pehmeitä ja kermaisia ja niissä yhdistyvät kyseisellä maantieteellisellä alueella tuotettujen viinien tuoksut ja maut. Pullossa tapahtuva jälkikäyminen ja kypsyminen sakan päällä antaa niille hienot, pitkäkestoiset kuplat sekä hedelmäisen ja elegantin tuoksun.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Kunkin rekisteröidyn yrityksen on toimitettava kaupalliset etiketit sääntelyneuvostolle etikettirekisteriin kirjattavaksi edellyttäen, että ne ovat tuote-eritelmän vaatimusten mukaisia.

Etiketeissä on oltava maininta: Denominación de Origen ”Campo de Borja” [Alkuperänimitys ”Campo de Borja”]. Kulutukseen tarkoitetuissa tuotteissa on oltava sääntelyneuvoston numeroimat ja myöntämät takuumerkit, jotka rekisteröity viininvalmistamo kiinnittää niihin varmistaen, ettei merkkejä voida käyttää uudelleen.

Suojatun alkuperänimityksen ”Campo de Borja” viineissä käytettävät perinteiset merkinnät ovat:

— Euroopan parlamentin ja neuvoston asetuksen (EU) N:o 1308/2013 112 artiklan a kohdassa tarkoitetut perinteiset merkinnät: ”Denominación de Origen” [”Alkuperänimitys”] tai ”DO”

— Euroopan parlamentin ja neuvoston asetuksen (EU) N:o 1308/2013 112 artiklan b kohdassa tarkoitetut perinteiset merkinnät: ”Crianza”, ”Reserva”, ”Gran Reserva”, ”Añejo”, ”Noble”, ”Clásico”, ”Rancio”, ”Superior” ja ”Viejo”.

Muita merkintöjä, joita etiketeissä voidaan käyttää valmistusmenetelmästä riippuen, ovat: ”Luontaisesti makea”, ”Myöhäissatoa”, ”Maseroitu hiilihapolla”, ”Tammi” ja ”Tynnyrissä käynyt”.

Näitä merkintöjä voidaan käyttää viineissä, joka täyttävät 2 ja 3 kohdassa annetut vaatimukset.

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Pakkaamisen on tapahduttava tuote-eritelmän kohdassa 4 kuvatulla rajatulla maantieteellisellä alueella, millä taataan tuotteen alkuperä.

Viinin kuljettaminen viininvalmistusalueen ulkopuolelle ja sen pullottaminen siellä voi vaarantaa sen laadun, sillä viini voi altistua hapetus-pelkistysreaktiolle, lämpötilavaihteluille ja muille vaikutuksille. Mitä kauemmas viiniä kuljetetaan, sitä suurempi riski. Kun viini pullotetaan viljelyalueella, tuotteen ominaisuudet ja laatu säilyvät.

Pullotus on tärkeä toimenpide, ja jos sitä ei suoriteta tiukkojen vaatimusten mukaisesti, se voi heikentää huomattavasti tuotteen laatua ja muuttaa viinin ominaisuuksia.

Viini on välttämätöntä pullottaa alkuperäalueella tämän takia sekä siitä syystä, että alkuperänimityksen ”Campo de Borja” piiriin kuuluvilla viininvalmistamoilla on vuosien mittaan kertynyttä kokemusta ja syvällistä tietämystä kyseisten viinien erityispiirteistä. Tällä tavoin säilytetään näiden viinien kaikki fyysiset, kemialliset ja aistinvaraiset ominaispiirteet.

Linkki eritelmään

https://www.aragon.es/documents/20127/20408990/Pliego+de+condiciones+modificado+de+la+DOP+Campo+de+Borja-consolidado.pdf/2c6b3f59-ec26-25ef-d091-298a4b158ce9?t=1572445693220

(1) EUVL L 9, 11.1.2019,s. 2.